 Proza - : - Tatal meu, Tatal tau, Tatal nostru de Culai Roman : - Tatal meu, Tatal tau, Tatal nostru de Culai Roman"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Parintelui... (Poezie) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14108647 print.html' > Vizionari: 1303 > Tatal meu, Tatal tau, Tatal nostru proza [ ] Pasi spre Dumnezeu - - - - - - - - - - - - - - - - - - - - - - - - - de Culai Roman [Oblio ] 2017-06-11 | | Motto: Din duh, din apa si din lut, M-ai creat, Doamne, forma vie. Mi-ai pus "Cuvinte"-n asternut si-ai asteptat pan-am crescut, Ca sa lucrez la Tine-n vie! "Ce-a fost mai intai: oul sau gaina?" Auzim frecvent aceasta intrebare la care nici macar nu asteaptam raspuns. Divagand, ne inchinam Mantuitorului - Dumnezeu, zamislit din Preasfanta Fecioara... Dincolo de toate, "La inceput a fost Cuvantul!" Ce este Cuvantul? Daca Cuvantul ESTE Dumnezeu, inseamna ca exprimarea omului este dumnezeire. Capacitatea de a da forma gandului, este tocmai ceea ce ne deosebeste de necuvantatoare si ne face stapanitori ai lumii inconjuratoare. iar acest logos, desi imperativ, trece in ochii nostri ca o banalitate, cand de fapt ar trebui sa ne cutremure si sa ne umple de recunostinta si responsabilitate. Ce s-ar face omul fara de Cuvant? Cu ce s-ar asemana? Cum ar mai rationa? Cum si-ar mai cerceta constiinta? Cum ar mai deosebi binele de rau ca o consecinta a propriilor decizii? Cat de mult isi iubeste Dumnezeu zidirea, din moment ce a hotarat sa intrupeze Cuvantul, ca sa ajunga la sufletul si inima omului. iar el, filosof si carturar iscusit, s-a grabit sa-L rastigneasca. Dotat cu ratiune, omul acumuleaza informatii, asigurand asa-zisa "evolutie" a umanitatii. Daca nu se intampla asa, inseamna ca timpul a permis compromisuri fata de constiinta. Cunoasterea in sine, are propriile adjective. si cum la cunoastere se ajunge diferit, la fel si evolutia are tendinte diferite. intelepciunea nu se identifica cu intelegerea sau inteligenta. Capacitatea de a intelege prin acumulare de cunostinte, daca nu are la baza Cuvantul in duh, prin inspiratie si har, poate duce la infatuare sau aroganta. Metodele diferite de cunoastere ofera rezultate diferite. Astfel putem acumula cunstinte prin studiu, prin experienta, prin ascultare sau prin har, cand nu stim de unde stim, dar stim ca stim, fara sa ne indoim de ceea ce stim si fara sa ne explicam cum de stim. Oare cum ne insusim cunoasterea si ce facem cu informatia pe care o acumulam? in care "sertar" o stocam si care este atitudinea noastra, atunci cand devenim detinatorii unui anumit stoc de informatie? De ce devenim superiori celorlalti, prin atitudine, cand de fapt efectul ar trebui sa fie de ingaduinta pentru cel ce stie mai putin, si de multumire fiindca am primit mai mult decat altii?... "Caci, iata: cele ascunse si cele nearatate ale intelepciunii Tale, mi le-ai aratat mie!" (Ps. 50) Cand, cunoscand mai mult, devenim mai plini de sine, deja am cazut din Adevar, iar o astfel de cunoastere duce la intuneric, nu la Lumina. intelepciunea nu emite pretentii, fiindca insasi notiunea de "pretentie", neaga starea de intelepciune. Unde este Dumnezeu? Uneori ni se pare ca S-a ascuns ca si cum nici n-ar vrea sa ne mai vada!... Se spune ca undeva traiau doi vecini care de la o vreme se tot certau si nimeni nu putea sa-i impace, fiindca fiecare se indreptatea pe sine. intr-o zi, oamenii din sat i-au sfatuit sa mearga pe munte si sa ceara sfat de la Dumnezeu. Unul dintre ei s-a conformat si a urcat pe munte, dupa care s-a intors in sat profund schimbat si inteleptit, dar nimeni nu stia ce-i spusese Dumnezeu, acolo sus. Vazand schimbarea, celalalt vecin se grabi si el catre munte sa-L caute pe Dumnezeu. iar Dumnezeu i se arata bun si bland, sub infatitarea vecinului cu care era in conflict... Prin chipul si asemanarea zamislirii noastre, il numim pe Dumnezeu - Tatal! iar notiunea de "tata" capata conotatie de stapan si responsabil pentru copiii lui. Dar cand copiii devin neascultatori, indarainici si razvratiti, orice tata renunta la lupta, oferindu-le asa-zisa libertate catre o lume a risipei si risipirii. si tot el se intristeaza in tacere sperand ca intr-o zi copiii lui se vor recunoaste in greseala si... se vor intoarce. Dar cum sa se recunoasca omul in greseala, daca nu ajunge la stramtorare? Povestea fiului risipitor ar fi fost si mai trista daca el nu si-ar fi risipit partea din avere in desfrau, ci isi dezvolta o strategie speculativa printre reguli lipsite de morala si total diferite de cele primite in familie. Pentru ca astfel, nevoia de a se intoarce la Tatal, devine trufasa. Fratele fiului risipitor din pilda Mantuitorului, este acuzat de lipsa de dragoste, de intelegere si iertare, dar oare ce reactie ar fi avut daca cel plecat s-ar fi intors cu mare alai, cu multi vitei grasi, dispus sa-i junghie pentru a-si arata opulenta si reusita pe cai blamate, care il mahnesc pe Tatal, si mai ales cu staruinta de a nu-si recunoaste ratacirea? Ce usor uitam cine suntem, de unde venim si cui datoram totul!... Fratele care se desprinde de Tatal, nu mai poate fi numit frate decat formal, pentru ca doar smerenia ii mai poate reda aceasta calitate. Unitatea Bisericii nu se poate face dupa interese politice subiective si omenesti. Drumul spre iad e plin de bune-intentii si e atat de usor sa pierdem Harul. Reunirea Bisericilor surori nu se poate face fara o umila recunoastere a ratacirilor, si o revenire neconditionata la traditia sfintilor parinti. Dragostea nu se cerseste si nici nu se impune. Cine-L iubeste cu adevarat pe Tatal, iubeste si Adevarul Lui. Libertatea nu poate fi ingradita chiar daca prin ea lucreaza nesabuinta. Omul e liber sa aleaga, si numai felul in care alege, il va apropia sau indeparta de Tatal. O libertate prost inteleasa, il face pe om sa se jeneze de propria obarsie si de fratele ramas "acasa", considerandu-l depasit, arhaic, fanatic si ridicol... in acelasi timp, daca in bucuria revederii, fratele "de-acasa" imbratiseaza modernismele fratelui ratacit, nici macar el nu va mai putea cina alaturi de Tatal. "Tatal nostru". Delicata insusire. Suntem extrem de familiarizati cu masina noastra, cu casa noastra, cu averea noastra, dar "Tatal nostru" pare abstract. Cum adica "al nostru", daca nu dispunem de El exact atunci cand avem nevoie, sau sa-L dam la o parte cand ne incomodeaza in planurile noastre? Din moment ce e "al nostru", de ce n-am avea dreptul sa hotaram noi "modul de folosinta"? Cu timpul, nedumeriti si resemnati, ii acceptam calitatea de Autor si ii gasim undeva in suflet o locatie definitiva, dar care sa nu ne impiedice in treburile noastre, asa cum facem cu un batran inutil si plictisitor care ne agaseaza cu sfaturile sale, atat de putin compatibile societatii moderne... "Ai grija, fiule, sa nu faci cutare sau cutare!..." "Da, Tata, stai linistit... Fie in voia Ta! Acum... dormi!" Apoi, iesind pe usa constiintei, ridicam privirea spunand ironic: "Habar n-ai Tu! Daca te-as fi ascultat, ma mancau cainii pana acum!!" si astfel nici nu simtim ca tocmai "cainii" despre care vorbim, ne urmaresc nevazuti, hranindu-se cu fiecare razvratire, asteptand momentul cand li se va ingadui sa se arunce asupra noastra. "Dumnezei sunteti si toti fii ai Celui Preainalt. Dar voi ca niste oameni muriti si ca unul din capetenii, cadeti." (Ps. 81) Simplitatea de a fi "dumnezei" se risipeste la primul gand semet. Suntem dumnezei, prin supunere si recunostinta fata de Tatal, nu prin insusiri deosebite fata de ale altora. "Tatal nostru"!... De s-ar (con)sfinti cuvintele acestea in constiinta noastra in mod real, probabil totul ar deveni extrem de simplu. in primul rand ne-am considera cu totii frati si am deveni mai ingaduitori si mai iubitori. si involuntar imparatia Lui ar deveni "vie" in lumea dezbinata de egoism si ura. Cat de superficiali si adanciti in formalism putem fi, daca spunem: "Faca-se-n voia Ta!" in timp ce imediat facem doar dupa bunul nostru plac? Avem indrazneala sa mergem la furat cu "Doamne-ajuta" pe buze si desfraul gemand "O, Doamne!" Ba chiar il luam pe Dumnezeu coautor indraznelilor noastre, precum Freddy Mercury: "God know, i want to break free " (in traducere neaosa: Dumnezeu stie, vreau sa desfranez!...) "Tatal nostru"!... Cat de desavarsita este aceasta rugaciune, dar cat de putin reusim sa-i patrundem intelesul... Daca spunem "Tatal", consimtim involuntar ca apartinem slavei si puterii Lui, fata de care suntem datori sa avem respect si recunostinta. iar daca-i "al nostru", si nu doar al meu, nimic nu ma deosebeste pe mine de ceilalti, ziditi in acelasi chip si asemanare. Mandria fata de ceilalti nu poate fi justificata, ca si ura, invidia, rautatea... Acelasi destin sub Soare, aceleasi trasaturi, aceleasi simturi. Chiar daca unul e alb, altul creol, iar altul negru, chiar daca avem o culoare diferita a parului sau a ochilor, chiar daca unul vietuieste in palat, altul in pestera sau cocioaba, altul in pagode sau igluuri in tinuturile inghetate ale Alaskai. si chiar daca unul se considera imparat cu sange albastru, iar altul rob din neam in neam, cu totii apartinem aceluiasi Tata care ne uneste, considerandu-ne fiinte comune ale aceleiasi zidiri, indumnezeiti prin ratiune si Cuvant. iar acest "Tata" nu are locatia nici in palate, nici in pagode, nici in igluuri, ci "in ceruri". Nu in cer, ci in ceruri? Oare de cate ori am fost purtati de viata prin locuri departajate intre ele de numarul de stele. Un restaurant sau un hotel de 5 stele nu mai are nevoie de alte etichete pentru a-si dovedi diferenta de gust si confort. Cam la fel si cu cerurile: in timp ce sfintii ajung prin ostenelile lor, la al noulea cer, mirenii se multumesc cu ceea ce le ofera Dumnezeu prin mila, mai mult decat prin osteneala. iar peste toate cerurile, (cate or fi ele) Dumnezeu Tatal, vegheaza alaturi de Fiul si de Duhul Sfant, impreuna cu imparateasa cerurilor cea "mai marita decat ingerii"... "Sfinteasca-se, numele Tau"!... "A fi, sau a nu fi!" Ce inseamna pentru om notiunea de "a fi"? Dumnezeu a zis: "Sa fie!" si a fost! Acest "a fi", nu poate exista fara credinta. iar credinta este confirmarea existentei Tatalui. "Fie mie dupa Cuvantul tau!" Cuvantul sfinteste si consfinteste lucrarea Tatalui, care se intoarce astfel la El, desavarsindu-se ca si lucrare. Daca Dumnezeu spune "Sa fie!", iar omul spune "Nu cred!", prin libertatea de a alege, lucrarea NU se mai poate desavarsi in sine. Cand Mantuitorul spune: "ia-ti patul tau, si umbla!", sau "Voiesc (sa te vindeci)!" bolnavul se vindeca instantaneu, tocmai fiindca se pune in acord cu voia lui Dumnezeu. Dar nu numai atat; omul are libertatea de a alege, si de a se opune, cat timp este in viata. Dupa aceea, se supune fara echivoc, asa cum se supune intreaga creatie a lui Dumnezeu: "Tinere, tie iti zic: scoala-te!"; "Lazare, vino afara!"; dar si: "Duh mut si surd, Eu tie iti poruncesc: iesi din el, si sa nu mai intri!" sau cand cearta furtuna, spunand: "Taci! Linisteste-te!" Nu exista un raspuns mai simplu ca acesta, pentru orice ateu, oricat de inversunat ar fi. Datorita nesigurantei din viata cotidiana, omul simte nevoia incuviintarii si binecuvantarii lui Dumnezeu, in tot ceea ce intreprinde, mai mult decat isi poate lua singur in mod liber consimtit. Astfel, nu-i de-ajuns sa gandeasca un plan, ci simte nevoia sa spuna "Doamne-ajuta!" Nu-i suficient sa-si gaseasca un partener cu care sa convietuiasca, ci trebuie sa desavarseasca hotararea prin voia lui Dumnezeu, ca sa existe pace, armonie, siguranta, copii sanatosi, prin grija care deja o lasa in voia Lui. Cand numele Tatalui se sfinteste in constiinta noastra, suntem deja "a fi", implicati voluntar in "lucrarea lui Dumnezeu" cu toate sansele sa ne desavarsim. "Vie imparatia Ta!" Notiunea repetata a lui "a fi" implica vointa voluntara si nicidecum impusa. Mai mult, cel putin in limba romana, ea are dublu inteles: 1 -"(Sa) vie"; 2 - Sa fie vie, (in sufletul meu)!" Asadar ne asumam voluntar aceasta chemare: "sa vina si sa fie vie, imparatia Ta". "imparatia Tatalui" ne apartine si noua, ca drept la "mostenire", atat timp cat nu suntem rebeli sau "fii risipitori". in plus, intr-o imparatie, grija cea mare nu o are slujitorul, ci imparatul, pentru bunul mers al imparatiei. Acceptarea calitatii de slujitori supusi, ne scuteste de grija veacului, intrucat stie imparatul, (care-i bun, si are) ce ne este de trebuinta. "Faca-se-n voia Ta!" (care de cele mai multe ori pare in contradictie cu voia noastra). Ca sa ne bucuram de lasarea in grija lui Dumnezeu, trebuie sa facem ascultare. Orice razvratire nu face decat sa se opuna notiunii de slujitor al impatatului, iar asta duce iremediabil la "pierderea de grija". Amagiti, putem crede ca ne ducem singuri de grija, dar uitam ca asta este pe de o parte, o mare indrazneala, in sanul imparatiei Lui, iar pe de alta, ne ingradeste privilegiul de fii cu drept la mostenire. "Precum in cer, asa si pe Pamant!" Oare cum o fi in cer? ingerii alearga de capul lor? Sfintii arhangheli, serafimii si heruvimii incalca in vreun fel voia Tatalui? iar daca suntem incredintati ca in cer se face ascultare deplina, nu cumva lipsa noastra de ascultare ne osandeste, in momentul in care noi insine spunem: "Precum in cer, asa si pe Pamant"? "Painea noastra cea spre fiinta..." Care sa fie painea spre fiinta? E evident ca omul depinde si de hrana fizica, iar daca Dumnezeu nu s-ar ingriji de bobul de grau, si de toate cele necesare vietii, cu ploi la vreme, cu pace si buna-randuiala, omul degeaba s-ar stradui. Dar in acelasi timp, stim ca nu numai cu paine traieste omul, ci cu tot Cuvantul lui Dumnezeu. Asadar trebuie sa luam aminte la hrana fiintei duhovnicesti, care ne apropie de Dumnezeu prin Har. "Da-ne-o noua, astazi!" Omul, oricat ar visa si ar face planuri pentru ziua de maine, tot ce-i apartine este de fapt un permanent "azi". Maine apartine lui Dumnezeu, iar noi, cand vom ajunge sa traim maine, va fi tot un "azi". Se cuvine, deci sa ne rugam pentru astazi, lasand, iarasi in grija lui Dumnezeu, ziua de maine. "si ne iarta noua gresalele noastre"! Filtrul constiintei cerne toate impuritatile, facandu-ne responsabili de abaterea sau neascultarea constienta fata de "in voia Ta". Astfel cerem clementa, stiindu-L un Tata bun si iubitor. iar El chiar ne iarta, dar nu oricum, ci numai si numai "precum si noi iertam gresitilor nostri"! Astfel, sa nu ne amagim ca judecand pe ceilalti, urandu-i sau facandu-le nedreptati si razbunandu-ne, avem cumva parte de iertare. Noi insine in rugaciune, ne legam sa NU fim iertati decat daca indeplinim o astfel de conditie. "si nu ne duce pre noi in ispita"! Dintre toate, aceasta sintagma este apogeul trairii noastre interioare. Este limita fiecarui suflet in parte, peste care alege sa treaca sau sa nu treaca. Uneori spunem: "Dumnezeu nu da nimanui mai mult decat poate duce!" Dar cu cat ne straduim mai mult sa-L cunoastem pe Dumnezeu si sa ramanem in voia Lui, acest "mai mult decat putem duce" se extinde usor, iar noi, desi nevoitori, cadem inexplicabil. Recunoasterea neputintei si slabiciunilor, este un semn clar de smerenie in fata lui Dumnezeu. Omul stie ca fara mila lui Dumnezeu, orice ispita il poate lipsi de Har si dialog cu El. Tocmai de aceea, din smerenie, el cere pe cat este cu putinta sa fie ferit de capcanele diavolului, de a carei viclenie este pe deplin constient. "Nimeni, neispitit, nu va putea sa intre in imparatia cerurilor. Ca ridica ispitele, si nimeni nu este care sa se mantuiasca." (Sf. Antonie cel Mare - PATERiC) iar daca suntem constienti ca nu putem scapa de ispitire, dar nici numai pe noi insine, nu ne putem bizui, cu atat mai lesne ajungem sa spunem: "si ne izbaveste de cel viclean", care este principalul inamic si initiator al ispitelor... | index 'pageview'); 